CELEX: C2007/082/38
Language: sk
Date: 2007-04-14 00:00:00
Title: Vec C-48/07: Návrh na začatie prejudiciálneho konania, ktorý podal Cour d'appel de Liège (Belgicko) 5. februára 2007 – Belgický štát/Les Vergers du Vieux Tauves SA

14.4.2007   
            
            
               SK
            
            
               Úradný vestník Európskej únie
            
            
               C 82/21
            
         Návrh na začatie prejudiciálneho konania, ktorý podal Cour d'appel de Liège (Belgicko) 5. februára 2007 – Belgický štát/Les Vergers du Vieux Tauves SA
   (Vec C-48/07)
   (2007/C 82/38)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour d'appel de Liège
   Účastníci konania pred vnútroštátnym súdom
   
      Žalobca: Belgický štát
   
      Žalovaná: Les Vergers du Vieux Tauves SA
   Prejudiciálna otázka
   Je zákon z 28. decembra 1992, ktorým sa mení znenie článku 202 zákona o daniach z príjmov z roku 1992 s odkazom na smernicu Rady č. 90/435/EHS z 23. júla 1990 (1), ukladajúci príjemcovi dividendy povinnosť mať podiel na základnom imaní spoločnosti, ktorá dividendy rozdeľuje, z dôvodu, že doslovne neprebral nevyhnutnosť plnoprávneho vlastníctva takéhoto podielu a implicitne, podľa výkladu odporkyne, povolil možnosť mať výlučne užívacie právo k cenným papierom predstavujúcim podiel na základnom imaní na to, aby bolo možné požívať výhodu režimu oslobodenia od dane z dividend, v súlade s ustanoveniami uvedenej smernice týkajúcimi sa podielu na základnom imaní a osobitne s jej článkami 3, 4 a 5?
   
      (1)  Smernica Rady č. 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (Ú. v. ES L 225, s. 6; Mim. vyd. 09/001, s. 147).